Το Πανεπιστήμιο Πατρών με στόχο τη διάχυση επιστημονικής, ποιοτικής και έγκυρης γνώσης και τη διασύνδεσή του με την κοινωνία έχει καθιερώσει τον θεσμό του «Ακροατή Πανεπιστημιακών Μαθημάτων» μέσω του οποίου στοχεύει στη διαρκή επιμόρφωση του πολίτη, η οποία βασίζεται στην ελεύθερη επιλογή με κριτήριο το προσωπικό ενδιαφέρον.
Ο θεσμός αυτός δίνει τη δυνατότητα σε κάθε πολίτη να παρακολουθήσει πανεπιστημιακά μαθήματα, τα οποία ο ίδιος θα επιλέξει από τα προσφερόμενα προγράμματα σπουδών των Τμημάτων του Ιδρύματός μας που διαθέτουν μαθήματα για τον σκοπό αυτό.
Οι Ακροατές Πανεπιστημιακών Μαθημάτων:
· έχουν δικαίωμα παρακολούθησης προπτυχιακών μαθημάτων αλλά δε συμμετέχουν στις εξετάσεις, ούτε στις εργαστηριακές, κλινικές ή φροντιστηριακές ασκήσεις.
· δεν δικαιούνται των φοιτητικών παροχών (δελτίο φοιτητικού εισιτηρίου, σίτιση, περίθαλψη, βιβλία, κ.λ.π.).
· η Γραμματεία του Τμήματος χορηγεί την κάρτα του Ακροατή Πανεπιστημιακών Μαθημάτων η οποία θα ισχύει για συγκεκριμένο χρονικό διάστημα και για συγκεκριμένα μαθήματα
· δεν αποδίδονται πιστωτικές μονάδες ECTS.
Οι ενδιαφερόμενοι καλούνται να υποβάλλουν την αίτησή τους ηλεκτρονικά στον σύνδεσμο: http://www.upnet.gr/auditioner-application από 22 Οκτωβρίου  έως 12 Νοεμβρίου 2020 για το χειμερινό  εξάμηνο του ακαδημαϊκού έτους 2020-2021.
Κάθε αίτηση εξετάζεται από τη Συνέλευση του Τμήματος και ο ενδιαφερόμενος ενημερώνεται για την αποδοχή από τη Γραμματεία του Τμήματος.


